Plejecenter Solhøj

Eksempel 1C

Ørslevvej 274

4735 Mern Vordingborg, den 15. juli 2020

**Kompetent og engageret Social- og sundhedshjælper med fokus på kvalitet i ældreplejen**

Jeg søger stillingen som social og sundhedshjælper på Plejecenter Solhøj, fordi jeg ønsker at være med til at skabe rammerne for det gode liv i alderdommen.

I beskriver Solhøj som en arbejdsplads, hvor fokus ligger på kvalitet i omsorgsarbejdet og den rehabiliterende tilgang til beboerne. Det er værdier, som stemmer overens med min egen tilgang til arbejdet, og jeg er derfor sikker på, at vi vil være et godt match.

**Hvis I ansætter mig får I en medarbejder som..**

* har 4 års erfaring indenfor ældreområdet, primært som aftenvagt.
* har fokus på rehabilitering – har taget efteruddannelse indenfor området.
* er bevidst om egne kompetencer og derfor helt tryg ved at arbejde selvstændigt. Jeg har stået i flere akutsituationer, hvor jeg altid har holdt hovedet koldt og handlet hurtigt og korrekt.
* ved, at høj kvalitet i arbejdet også kommer af at kunne anerkende hinandens kompetencer og af, at samarbejdet i de enkelte teams fungerer.
* er videbegærlig og interesseret i at dygtiggøre mig indenfor ældreområdet.

I mig vil I også få en ildsjæl med godt humør, masser af erfaring og en evne til at møde mennesker ligeværdigt og i øjenhøjde.

Jeg glæder mig til at blive en aktiv del af teamet hos jer og ser frem til en personlig samtale. Jeg har mulighed for samtale alle dage i uge 31.

Venlig hilsen

Søren Sund